हिसार. नए साल की शुरुआत अच्छी तरह हो इसे पूरा करने के लिए सभी जुटे हुए हैं। प्रशासन से लेकर सरकार तक से तमाम उम्मीदें जनता लगाए बैठी है। दरअसल, हमारे शहर में तमाम प्रोजेक्ट ऐसे हैं, जोकि इस साल हमारे लिए साधनों के साथ फायदे का भी सौदा होंगे। स्काड़ा जलघर हो या फिर हिसार से रोहतक तक का सफर। जो नए साल में नई सौगात लेकर आएंगे।
तिरुपति बालाजी मंदिर
तिरुपति बालाजी मंदिर की तर्ज पर चिकनवास के निकट ढ़ाई एकड़ जमीन में 71 फीट ऊंचाई वाला तिरुपति बालाजी मंदिर का निर्माण कार्य भी इस साल पूरा हो जाएगा। करीब 50 करोड़ की लागत से बनने वाले इस मंदिर के निर्माण की नींव 1 मई 2014 को रखी गई थी।
सुविधाओं के साथ फायदे भी मिलेंगे
हाईवेे निर्माण से मिलेगी वाहनों काे रफ्तार
पीपीपी मोड पर 960 करोड़ की लागत से फोरलेन का कार्य जून 2016 तक पूरा होगा। करीब 99 किमी लंबे हाईवे पर हांसी, खरकड़ा, मदीना और महम में बाइपास का निर्माण कार्य चल रहा है। हाईवे के निर्माण से ढ़ाई के बजाय दो घंटे में सफर होगा। हिसार में दिल्ली-सिरसा बाइपास चौक पर ओवरब्रिज मिलेगा।
हर घर पहुंचेगा 135 लीटर पानी
दिल्ली हाईवे स्थित पशु चारा केंद्र पर करीब 50 एकड़ जमीन में स्काड़ा जलघर का निर्माण मार्च तक पूरा होगा। 80 करोड़ के इस प्रोजेक्ट से जून तक प्रति व्यक्ति रोजाना 135 लीटर पानी पहुंचने लगेगा।
शहर को मिलेगी जाम से निजात
सितंबर 2011 से साउथ बाइपास का निर्माण कार्य शुरू हुआ था, अब तक पांच डेडलाइन ठेकेदार दे चुका है। करीब 49 करोड़ की लागत से 21.50 किमी लंबे साउथ बाइपास के निर्माण से शहर को नया रास्ता मिलेगा।
मुख्य गेट से बैन होगी रोडवेज बसों की एंट्री
करीब 8.60 करोड़ की लागत बस अड्डे के पीछे से करीब दो किमी सड़क का निर्माण हो रहा है। ऐसे में शहर के अंदर रोडवेज के बसों की एंट्री भी बंद हो सकती है, ऐसे में शहर को जाम से निजात मिलेगी।
हुडा 3100 लोगों को देगा नया आशियाना
छह माह के अंदर जनता को 560.12 एकड़ जमीन में दो नए सेक्टर मिल जाएंगे। सेक्टर-33 में 2190 प्लॉट हैं, जोकि 373.94 एकड़ जमीन में डेवलप किया जा रहा है। सेक्टर-14 पार्ट टू में 997 प्लॉट होंगे।
खेतों तक गंदा पानी ट्रीट होकर जाएगा
हिसार को 45 एमएलडी के दो नए सीवरेज ट्रीटमेंट प्लांट यानि एसटीपी इस साल मिल जाएंगे। ऋषि नगर में सात एकड़ जमीन में 40 तो कैमरी रोड पर 4 एमएलडी के एसटीपी का निर्माण होगा। इनमें 40.25 करोड़ खर्च होंगे।
ग्रीनबेल्ट होगी सबसे बड़े पार्क में
सिरसा रोड हाउसिंग बोर्ड कॉलोनी के पास 80 लाख की लागत से ग्रीन बेल्ट हिसार के सबसे बड़े पार्क में डेवलप की जाएगी। 50 लाख से पहले चरण में कार्य होंगे। इसकी चौड़ाई 124 तो लंबाई करीब 2400 फीट होगी।
अंतरराष्ट्रीय हॉकी ग्राउंड
नगर निगम ने 10 करोड़ से अंतरराष्ट्रीय स्तर का एस्ट्रोटर्फ मैदान बनाया है। जून तक हॉकी के लिए मैदान समर्पित होगा।
अंतरराष्ट्रीय बैंडमिंटन कोर्ट
अंतरराष्ट्रीय स्तर के बैंडमिंटन कोर्ट पर स्थानीय खिलाड़ी खेलेंगे। महावीर स्टेडियम में इसका निर्माण लगभग हो चुका है।
जाट कॉलेज ऑडिटोरियम
जाट कॉलेज में दो करोड़ की लागत से ऑडिटोरियम बन रहा है। कुछ ही महीनों बाद यह बनकर तैयार हो जाएगा।
आईटीआई की नई बिल्डिंग
मॉडल टाउन स्थित आईटीआई की नई इमारत का निर्माण जल्द शुरू होगा। करीब साढ़े तीन करोड़ से की लागत से इमारत बनेगी।
वैध होंगी अवैध कॉलोनियों
पिछली सरकार में 57 कॉलोनियां वैध हो चुकी हैं। मौजूदा सरकार भी मार्च तक 50 फीसदी कॉलोनियों को वैध करने जा रही है।
इन योजनाओं पर कार्य शुरू होने की उम्मीद
इलेक्ट्रिक ट्रेन चलने के लिए विद्युतीकरण
हिसार में इलेक्ट्रिक रेल चलने का रास्ता साफ हो चुका है। हिसार-रेवाड़ी लाइन पर कार्य तेजी से चल रहा है। सात रोड पर रेल मंत्रालय की तरफ से विद्युत सब स्टेशन के निर्माण का प्लान तैयार हो चुका है।
सूर्य नगर में आरओबी
रेल मंत्री सुरेश प्रभु सूर्य नगर रेलवे क्रासिंग पर ओवरब्रिज के निर्माण की घोषणा कर चुके हैं। इसलिए कयास हैं कि इस साल आरओबी के निर्माण को लेकर तैयारी हो सकती है
फुटओवरब्रिज नए रूप में
बस अड्डे के पास फुटओवरब्रिज को लेकर सीपीएस डा.कमल गुप्ता गंभीर हैं। इसलिए उम्मीद है कि इस साल फुटओवरब्रिज नए रूप में दिख सकता है।
वाशिंग यार्ड की सौगात
अब कार्य की उम्मीद: हिसार में वाशिंग यार्ड के निर्माण के लिए इस साल कार्य शुरू होने की उम्मीद है। रेल मंत्री सुरेश प्रभु वाशिंग यार्ड के निर्माण का शिलान्यास कर चुके हैं।
पांच बूस्टिंग स्टेशनों से स्काडा जलघर का पानी होगा सप्लाई
स्काडा जलघर से पानी की आपूर्ति पांच बूस्टिंग स्टेशनों से होगी। सुंदर नगर और मिलगेट रोड पर बूस्टिंग स्टेशनों का निर्माण कार्य चल रहा है। इसके अलावा मॉडल टाउन एक्सटेंशन, मिर्जापुर रोड और शिव कॉलोनी में भी बूस्टिंग स्टेशनों का निर्माण कार्य प्रस्तावित है। नए साल में यह बूस्टिंग स्टेशन जनता को मिल जाएंगे।
अभयारण्य बने तो मिले पशुओं से छुटकारा
लावारिस पशुओं से छुटकारे के लिए हिसार में 50 एकड़ जमीन में गो अभयारण्य बनेगा। सरकार की तरफ से जमीन की मंजूरी मिलने से उम्मीद है कि कुछ ही महीनों बाद अभयारण्य का निर्माण कार्य शुरू हो सकेगा।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva hin_Deva awa_Deva awa_Deva awa_Deva hin_Deva kas_Deva hin_Deva hin_Deva hin_Deva hin_Deva hin_Deva awa_Deva awa_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva